
ΤΕΥΧΟΣ ΔΕΥΤΕΡΟ 


Αρ 


. Φύλλου 1814 


ΑΠΟΦΑΣΕΙΣ 

Αριθμ. 12695 _ 

Έγκριση Κανονισμού Διδακτορικών Σπουδών του 
Τμήματος Ψυχολογίας της Φιλοσοφικής Σχολής 
του Αριστοτελείου Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμός συνεδρίασης με 2953/25.1.2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α74.8.2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: α)163204/ 
Ζ1 ΕΞ. ΕΠΕΙΓΘΝ/29.9.2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - λοι¬ 
πά θέματα και β)22879/Ζ1 /9.2.2018: «Εφαρμογή των δι¬ 
ατάξεων του ν. 4485/2017 (Α' 114). 

4. Την με αριθμό 17746/28.1.2015 (ΦΕΚ 258/τ.Β7 
24.2.2015) απόφαση του Συμβουλίου του ΑΠΘ: «Έγκριση 
της υπ'αριθμ. 17508/23.1.2015 πράξης του Πρύτανη του 
Αριστοτελείου Πανεπιστημίου Θεσσαλονίκης (Α.Π.Θ.), 
περί του ορισμού Αναπληρωτών Πρύτανη του Α.Π.Θ., με¬ 
ταβίβασης αρμοδιοτήτων στους Αναπληρωτές Πρύτανη 
και καθορισμού της σειράς αναπλήρωσηςτου Πρύτανη». 

5. Την απόφαση της Συνέλευσης του Τμήματος Ψυ¬ 
χολογίας της Φιλοσοφικής Σχολής του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
308/11.1.2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
τουΤμήματος Ψυχολογίας της Φιλοσοφικής Σχολήςτου 
Αριστοτελείου Πανεπιστημίου Θεσσαλονίκης, ως εξής: 

Άρθρο 1. 

Γενικές Αρχές 

Οι Διδακτορικές Σπουδές του Τμήματος Ψυχολογί¬ 
ας του Αριστοτελείου Πανεπιστημίου Θεσσαλονίκης 


(Α.Π.Θ.) αποσκοπούν στην προαγωγή της γνώσης και 
της πρωτότυπης επιστημονικής έρευνας καθώς και την 
υψηλού επιπέδου εξειδίκευση πτυχιούχων στα κύρια 
γνωστικά αντικείμενα της επιστήμης της Ψυχολογίας. 
Οι Διδακτορικές Σπουδές οδηγούν στην απόκτηση Δι¬ 
δακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτο¬ 
ρικών Σπουδών του Τμήματος Ψυχολογίας του Α.Π.Θ., 
όπως αυτός καταρτίστηκε με απόφαση της Συνέλευσης 
τουΤμήματος (συνεδρίαση με αριθμ. 308/11.1.2018). 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήματος 
Ψυχολογίας οργανώνεται και λειτουργεί σύμφωνα με τις 
διατάξεις του ν. 4485/2017 και των εν ισχύ ευρισκομένων 
σχετικών διατάξεων και αποφάσεων. 

Άρθρο 3. 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

α) Είναι πτυχιούχοι Πανεπιστημίου της ημεδαπής ή 
αναγνωρισμένων ως ισότιμων (ομοταγών) ιδρυμάτων 
της αλλοδαπής και 

β) Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή 

Είναι κάτοχοι Διπλώματος Μεταπτυχιακών Σπουδών 
Α.Ε.Ι. αναγνωρισμένου ως ισότιμου ιδρύματος της αλλο¬ 
δαπής. Στην περίπτωση αυτή το Δίπλωμα Μεταπτυχια¬ 
κών Σπουδών απαιτείται να έχει αναγνωριστεί επίσημα 
και να προσκομιστεί στη Γραμματεία του Τμήματος η 
πράξη αναγνώρισης ισοτιμίας ή/και αντιστοιχίας με τα 
αντίστοιχα ελληνικά πανεπιστήμια από τον Διεπιστη¬ 
μονικό Οργανισμό Αναγνώρισης Τίτλων Ακαδημαϊ¬ 
κών και Πληροφόρησης (Δ.Ο.Α.Τ.Α.Π.) σύμφωνα με το 
ν. 3328/2005 (Α' 80), όπως αυτός ισχύει ή Είναι κάτοχοι 
ενιαίου και αδιάσπαστου τίτλου σπουδών μεταπτυχια¬ 
κού επιπέδου κατά το άρθρο 46 του ν. 4485/2017. 

γ) Πτυχιούχοι ΤΕΙ, ΑΣΠΑΙΤΕ ή ισότιμων σχολών μπο¬ 
ρούν να γίνουν δεκτοί ως υποψήφιοι/ες διδάκτορες μόνο 
εφόσον είναι κάτοχοι Διπλώματος Μεταπτυχιακών Σπου¬ 
δών (Δ.Μ.Σ.). 

Σε εξαιρετικές περιπτώσεις και με αιτιολογημένη από¬ 
φαση της Συνέλευσης του Τμήματος γίνονται δεκτοί/ές 
ως Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών υπό τις εξής προϋποθέσεις: 

α) άτομα καταξιωμένα για την επαγγελματική τους 
δράστη ριότητα που έχει συνάφεια με τα γνωστικά αντι¬ 
κείμενα του Τμήματος και 

β) άτομα με σημαντική ερευνητική και συγγραφική 
δραστηριότητα. 

Στις περιπτώσεις αυτές, ο/η υποψήφιος/α διδάκτορας 
υποχρεούται να περατώσει οργανωμένο κύκλο μαθημά¬ 
των που ορίζεται από τη Συνέλευση του Τμήματος στο 
πλαίσιο Προγράμματος Μεταπτυχιακών ή Προπτυχια¬ 
κών Σπουδών. 

Άρθρο 4. 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι Δ.Μ.Σ., 
το ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα πέντε (5) πλήρη ημερολογιακά έτη 
απάτην ημερομηνία ορισμού τηςΤριμελούς Συμβουλευ¬ 
τικής Επιτροπής. Ο παραπάνω χρόνος δύναται να παρα- 
ταθεί για δύο (2) επιπλέον ημερολογιακά έτη, μετά από 
αίτηση του/της υποψηφίου/ας, που θα συνοδεύεται από 
εισήγηση τηςΤριμελούς Συμβουλευτικής Επιτροπής και 
τεκμηριωμένη απόφαση της Συνέλευσης του Τμήματος. 

Αναστολή φοίτησης διάρκειας ενός (1) πλήρους ημε¬ 
ρολογιακού έτους, μπορεί να χορηγηθεί στον υποψήφιο 
διδάκτορα, μετά από αίτησή του, η οποία συνοδεύεται 
από επαρκώς αιτιολογημένη εισήγηση τηςΤριμελούς 
Συμβουλευτικής Επιτροπής και εγκρίνεται με απόφα¬ 
ση της Συνέλευσης του Τμήματος. Κατά τη διάρκεια της 
αναστολής αίρεται η ιδιότητά του/της υποψήφιου/φιας 
διδάκτορα και τα εξ' αυτής απορρέοντα δικαιώματα. Ο 
χρόνος της αναστολής δεν προσμετράται στο μέγιστο 
συνολικό χρόνο εκπόνησης της Διδακτορικής Διατριβής. 

Ο τίτλος της διδακτορικής διατριβής δύναται να τρο¬ 
ποποιηθεί ή να εξειδικευτεί μέχρι και πριν τον ορισμό 
της Επταμελούς Εξεταστικής. Ο/Η υποψήφιος/α διδά¬ 
κτορας σε συνεργασία με την Τριμελή Συμβουλευτική 
Επιτροπή τροποποιούν ή εξειδικεύουν τον προσωρινό 
τίτλο της διδακτορικής διατριβής και συντάσσουν σχετι¬ 
κό Πρακτικό το οποίο εγκρίνεται από τη Συνέλευση του 
Τμήματος και καταχωρίζεται στον ατομικό φάκελο του/ 
της υποψηφίου/ας. Η αλλαγή θέματος δεν συνεπάγεται 
επιμήκυνση του χρόνου εκπόνησης της διδακτορικής 


διατριβής πέραν όσων προβλέπονται στο εδάφιο 3 του 
παρόντος άρθρου. 

Άρθρο 5. 

Δικαιώματα / Παροχές και Υποχρεώσεις 

Υποψηφίων Διδακτόρων 

5.1. Δικαιώματα /Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από 
την ημερομηνία ορισμού τηςΤριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους/τις φοιτητές/ 
τριεςτου Β' κύκλου σπουδών όπως δικαίωμα για έκδοση 
ακαδημαϊκής ταυτότητας/πάσο, δικαίωμα δανεισμού, 
διαδανεισμού και άλλων προσφερόμενων υπηρεσιών 
από την κεντρική και τις θεματικές βιβλιοθήκες του 
Α.Π.Θ., χρήση των ηλεκτρονικών υπηρεσιών του Α.Π.Θ., 
φοιτητική μέριμνα, εκπροσώπηση σε συλλογικά όργανα. 

Επιπλέον, οι υποψήφιοι/ες διδάκτορες διατηρούν τα 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Οι υποψήφιοι/ες διδάκτορες καθ'όλη τη διάρκεια της 
φοίτησής τους έχουν τις παρακάτω υποχρεώσεις: 

α. Ο/Η υποψήφιος/α διδάκτορας έχει υποχρέωση ανα- 
νέωσης της εγγραφής του/της κάθε ακαδημαϊκό έτος σε 
ημερομηνίες που ορίζονται για το σκοπό αυτό από τη 
Γραμματεία του Τμήματος. 

β. Ο/Η υποψήφιος/α διδάκτορας συμμετέχει με ευ¬ 
θύνη τηςΤριμελούς Συμβουλευτικής Επιτροπής, σε ερ¬ 
γαστήρια, σεμινάρια και συνέδρια που διεξάγονται και 
υποστηρίζουν την επιστημονική του έρευνα. 

γ. Με σχετική απόφαση της Συνέλευσης μπορεί να 
προβλέπεται η παράλληλη παρακολούθηση μαθήματος 
ή κύκλου μαθημάτων, εργαστηρίων, ή σεμιναρίων, εκπό¬ 
νηση πρακτικής άσκησης ή απόκτηση κλινικών δεξιοτή¬ 
των σχετικών με την εκπόνηση διδακτορικής διατριβής. 

δ. Η διδακτορική διατριβή μπορεί να κατατεθεί με μια 
από τις παρακάτω μορφές: 

1. Ως μια εκτενής μονογραφία. Σε αυτή την περίπτωση, 
θα πρέπει κατά την κατάθεσή της να έχουν υποβληθεί 
για δημοσίευση δύο τουλάχιστον εργασίες σε έγκριτα 
περιοδικά ή συλλογικούς τόμους στους οποίους ισχύει 
το σύστημα κριτών. 

2. Ως ένα σύνολο τριών ή περισσότερων επιστημο¬ 
νικών εργασιών, εκ των οποίων τουλάχιστον μία θα 
πρέπει να είναι δημοσιευμένη σε έγκριτα περιοδικά ή 
συλλογικούς τόμους στους οποίους ισχύει το σύστημα 
κριτών και τα οποία συμπεριλαμβάνονται στις βάσεις 
δεδομένων επιστημονικών περιοδικών και οι υπόλοιπες 
να είναι σε φάση υποβολής ή αναθεώρησης σε έγκριτα 
περιοδικά ή συλλογικούς τόμους στους οποίους ισχύει 
το σύστημα κριτών και τα οποία συμπεριλαμβάνονται 
στις βάσεις δεδομένων επιστημονικών περιοδικών. Τα 
δημοσιευμένα ή υποβληθέντα άρθρα θα συνοδεύονται 
από ή θα εντάσσονται σε συνοπτικό κείμενο ενδεικτικής 
έκτασης 50-60 σελίδων (εναλλακτικά 10.000 έως 15.000 

λέξεων), το οποίο θα καταδεικνύει ότι αποτελούν ένα 
συνεκτικό σώμα ακαδημαϊκών εργασιών που πληροί τις 
προϋποθέσεις για την απονομή διδακτορικού τίτλου. 
Συγκεκριμένα: α) θα αναδεικνύει τη θεματική συνέχεια 
και τη σχέση τους και θα ορίζει την θεματική περιοχή 
στην οποία η διατριβή εντάσσεται, β) θα εντάσσει τις 
επιμέρους μεθοδολογικές επιλογές σε ένα συνεκτικό κε¬ 
φάλαιο μεθοδολογίας και γ) θα αξιολογεί τη συνολική 
συμβολή της διατριβής στην εξέλιξη του επιστημονικού 
διαλόγου/επιστημονικής περιοχής. 

Και στις δύο περιπτώσεις τα άρθρα θα πρέπει να 
προέρχονται από τη διατριβή του/της υποψήφιου/ας 
ή από ερευνητικό πρόγραμμα στο οποίο ενδέχεται να 
εντάσσεται η έρευνα της διδακτορικής του/της υποψή¬ 
φιου/ας διδάκτορα. Στις δημοσιεύσεις είναι δυνατόν να 
υπάρχουν συ-συγγραφείς. Ωστόσο, σε δύο τουλάχιστον 
εργασίες που έχουν δημοσιευτεί ή έχουν υποβληθεί ο/η 
υποψήφιος/α διδάκτορας θα πρέπει να είναι ο πρώτος 
συγγραφέας. 

Η γλώσσα συγγραφής της διδακτορικής διατριβής 
ορίζεται με απόφαση της Συνέλευσης του Τμήματος και 
μπορεί να είναι η ελληνική ή η αγγλική Στην περίπτωση 
της συγγραφής στην αγγλική γλώσσα, ο/η υποψήφιος/α 
θα πρέπει να επισυνάπτει επιπλέον της διδακτορικής του 
διατριβής και εκτεταμένη περίληψη της στην ελληνική 
γλώσσα. 

Άρθρο 6. 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση τηςΣυνέλευσηςτουΤμήματος (άρθρο 9 
παρ. 3 εδάφιο ε'του ν. 3685/2008 που παραμένει σε ισχύ 
σύμφωνα με το άρθρο 88 περ.α' του ν. 4485/2017) και 
κοινή απόφαση των Υπουργείων Παιδείας και Οικονο¬ 
μικών μπορεί να ανατίθεται σε υποψήφιο/α διδάκτορα 
η επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7. 

Διαδικασία Επιλογής Υποψηφίων Διδακτόρων 

Το Τμήμα Ψυχολογίας δέχεται αιτήσεις υποψηφίων 
διδακτόρων με σκοπό την εκπόνηση διδακτορικής δι¬ 
ατριβής σε προκαθορισμένες ημερομηνίες εντός του 
ακαδημαϊκού έτους που ορίζονται από τον παρόντα 
κανονισμό. 

Το Τμήμα μπορεί επίσης να προκηρύσσει με απόφα¬ 
ση της Συνέλευσης θέσεις υποψηφίων διδακτόρων σε 
επιλεγμένα γνωστικά αντικείμενα και σε ημερομηνίες 
εκτός των προκαθορισμένων προθεσμιών σύμφωνα με 
τις διατάξεις του άρθρου 42 του ν. 4485/2017 (114 Α'). 
Οι σχετικές προκηρύξεις δημοσιοποιούνται διά του ημε¬ 
ρησίου τύπου και αναρτώνται ηλεκτρονικά στον διαδι¬ 
κτυακό τόπο του Τ μήματος. 

Ο/Η Υποψήφιος/α 

Η αίτηση για τη συμμετοχή στο Πρόγραμμα Διδακτορι¬ 
κών Σπουδών υποβάλλεται στη Γραμματεία του Τ μήμα¬ 
τος δυο φορές κατά τη διάρκεια του ακαδημαϊκού έτους, 
μία φορά το χειμερινό εξάμηνο (1-31 Δεκεμβρίου) και 
μία φορά το εαρινό εξάμηνο (1 -30 Ιουνίου). 


1. Στην αίτηση αναγράφονται τα παρακάτω στοιχεία: 

1. Προτεινόμενος τίτλος στην ελληνική και αγγλική 
γλώσσα 

2. Προτεινόμενη γλώσσα συγγραφής και παρουσία¬ 
σης/υποστήριξης (ελληνική ή αγγλική) 

3. Προτεινόμενος/η επιβλέποντας/ουσα σύμφωνα με 
την παρ. 1 του άρθρου 39 του ν. 4485/2017 

4. Επίπεδο γνώσης της Αγγλικής γλώσσας και όποιας 
άλλης ξένης γλώσσας κατέχει ο/η υποψήφιος/α 

2. Η αίτηση των υποψήφιων διδακτόρων συνοδεύ¬ 
εται από τα παρακάτω δικαιολογητικά που καταθέτει 
ο/η υποψήφιος/α: 

1. Βασικός Τίτλος Σπουδών 

2. Δίπλωμα Μεταπτυχιακών Σπουδών 

3. Αναλυτικό Βιογραφικό σημείωμα 

4. Δύο (2) συστατικές επιστολές 

5. Φάκελο με εργασίες, επιστημονικές δημοσιεύσεις, 
και άλλο σχετικό έργο εφόσον υπάρχει 

6. Αποδεικτικό γνώσης της Αγγλικής γλώσσας επιπέ¬ 
δου Γ2ΛΙ2 ή κρατικό πτυχίο γλωσσομάθειας επιπέδου 
Γ2ΛΙ2. Σε περίπτωση που ο/η υποψήφιος/α διδάκτορας 
δεν διαθέτει το παραπάνω αποδεικτικό θα πρέπει να 
υποβληθεί σε επιτυχή εξέταση στην Αγγλική Γλώσσα 
από εξεταστή/τρια που θα ορίσει η Συνέλευση του Τμή¬ 
ματος. 

7. Προσχέδιο της διδακτορικής διατριβής στην προ- 
τεινόμενη γλώσσα συγγραφής 

Στην περίπτωση που ο Βασικός Τίτλος Σπουδών ή/ 
και το Δίπλωμα Μεταπτυχιακών Σπουδών του/της υπο- 
ψηφίου/ιας προέρχονται από ιδρύματα της αλλοδαπής 
απαιτείται να συνυποβληθεί με τα υπόλοιπα απαιτού- 
μενα δικαιολογητικά η πράξη αναγνώρισης ισοτιμίας ή/ 
και αντιστοιχίας μετά αντίστοιχα ελληνικά πανεπιστήμια 
από τον Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π.) σύμφω¬ 
να με το ν. 3328/2005 (Α' 80), όπως αυτός ισχύει. 

Το Τμήμα 

Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 
υποβληθεί, ορίζει Τριμελή Επιτροπή Αξιολόγησης αυτών 
ανά κατηγορία αιτήσεων, από μέλη ΔΕΠ του Τμήματος. 
Η κάθε επιτροπή εξετάζει τις υποβληθείσες αιτήσεις και 
τα συνυποβαλλόμενα έγγραφα και καλεί σε συνέντευξη 
τους/τις υποψήφιους/ες σε ημερομηνίες που αναρτώ- 
νται εγκαίρως στην ιστοσελίδα του Τμήματος από τη 
Γραμματεία του Τ μήματος. 

Στη συνέχεια, η κάθε Επιτροπή υποβάλει στη Συνέλευ¬ 
ση τουΤμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η κάθε 
υποψήφιος/α πρέπει ή δεν πρέπει να γίνει δεκτός/ή στο 
Πρόγραμμα Διδακτορικών Σπουδών καθώς και τον προ- 
τεινόμενο επιβλέποντα εφόσον αυτός δεν έχει προταθεί 
από τον υποψήφιο. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται και η γλώσσα συγ¬ 
γραφής της Διδακτορικής Διατριβής. 

Στην ίδια απόφαση, η Συνέλευση δύναται να καθορί¬ 
σει ως προϋπόθεση για την εκπόνηση της Διδακτορικής 

Διατριβής του/της υποψηφίου, την παράλληλη επιτυχή 
παρακολούθηση μαθήματος ή κύκλου μαθημάτων ή άλ¬ 
λες συναφείς με την επιστημονική έρευνα υποχρεώσεις. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας αναπληρωτή και επί¬ 
κουρου του Α.Π.Θ. ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4585/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το ΑΠΘ 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Ως μέλη 
τηςΤριμελούςΣυμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος Ψυχολογίας. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ ορίζεται στις πέντε (5). Οι περιπτώσεις 
συνεπίβλεψης Διδακτορικών Διατριβών δεν θα προσμε- 
τρώνται στο σύνολο. 

4. Αν για οποιοδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 
ντος/σας για μεγάλο χρονικό διάστημα, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον/η την επίβλεψη, σύμφωνα με όσα ορίζονται στις 
προηγούμενες παραγράφους, κατόπιν αίτησης του/της 
υποψήφιου/ας διδάκτορα και σύμφωνης γνώμης του/ 
της νέου/ας προτεινόμενου/ης επιβλέποντος/ας. Σε δι¬ 
αφορετική περίπτωση, ένα από τα άλλα δύο (2) μέλη της 
Τριμελούς Συμβουλευτικής Επιτροπής αναλαμβάνουν 
χρέη επιβλέποντος/ας, ακόμη και καθ' υπέρβαση του 
μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Π.Θ. - Τμήμα Ψυχολογίας, όπου ξεκίνησε η εκ¬ 
πόνηση της Διδακτορικής Διατριβής. 


6. Το όνομα του/της Υποψήφιου/ας Διδάκτορα, ο τίτ¬ 
λος καθώς και σύντομη περίληψη της Διδακτορικής Δι¬ 
ατριβής, το όνομα του/της επιβλέποντος/ουσας και των 
άλλων μελών τηςΤριμελούς Συμβουλευτικής Επιτροπής 
αναρτώνται από τη Γραμματεία στο διαδικτυακό τόπο 
του Τμήματος στην ελληνική και στην αγγλική γλώσσα. 

Άρθρο 9. 

Εκπόνηση Διδακτορικής Διατριβής 

με Συνεπίβλεψη 

Το Τμήμα Ψυχολογίας είναι δυνατό να συνεργάζεται, 
σύμφωνα με όσα προβλέπονται στο άρθρο 43 του ν. 
4485/2017, με Τμήματα ΑΕΙ της ημεδαπής, ερευνητικά 
κέντρα και ινστιτούτα τουάρθρου13 α'του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

Το Τμήμα Ψυχολογίας είναι δυνατό επίσης να συνεργά¬ 
ζεται με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ 1/13.3.2018 (ΦΕΚ 972/ 
τ.Β'/13.3.2018). 

Άρθρο 10. 

Διαδικασία Εκπόνησης 

1. Ο/Η υποψήφιος/α διδάκτορας, κάθε Μάιο παρουσι¬ 
άζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του 
Διατριβής. Η τριμελής συμβουλευτική επιτροπή με βάση 
την παρουσίαση και το αναλυτικό υπόμνημα συντάσσει 
έκθεση προόδου σχετικά με την πρόοδο της διατριβής 
και την ανταπόκριση του/της υποψήφιου/ας διδάκτορα 
στις προβλεπόμενες από τον κανονισμό υποχρεώσεις 
του/της. Αντίγραφο του ετήσιου αναλυτικού υπομνήμα¬ 
τος, καθώς και η έκθεση προόδου τηςΤριμελούς Συμ¬ 
βουλευτικής Επιτροπής καταχωρούνται στον ατομικό 
φάκελο του/της υποψηφίου/ας διδάκτορα. 

2. Εφόσον κριθεί ότι δεν έχει γίνει επαρκής πρόο¬ 
δος στην εκπόνηση της διδακτορικής διατριβής ή δεν 
υπάρχουν τα εχέγγυα για τη συνέχισή της, η Τριμελής 
Συμβουλευτική Επιτροπή προτείνει στη Συνέλευση του 
Τμήματος τη διαγραφή του/της υποψήφιου/ας διδάκτο¬ 
ρα από το Πρόγραμμα Διδακτορικών Σπουδών. Η Συνέ¬ 
λευση του Τμήματος μπορεί να δεχτεί την πρόταση της 
Τ ριμελούς Συμβουλευτικής Επιτροπής ή να δώσει στον/ 
στην υποψήφιο/α διδάκτορα μια δεύτερη ευκαιρία πα¬ 
ρουσίασης και αξιολόγησης της προόδου της διδακτορι¬ 
κής διατριβής εντός τριών μηνών. Σε περίπτωση που και 
πάλι κριθεί από την Τριμελή Συμβουλευτική Επιτροπή 

ότι δεν έχει γίνει επαρκής πρόοδος στην εκπόνηση της 
διδακτορικής διατριβής ή δεν υπάρχουν τα εχέγγυα για 
τη συνέχισή της, εισηγείται στη Συνέλευση του Τμήματος 
τη διαγραφή του/της υποψήφιου/ας διδάκτορα από το 
Πρόγραμμα Διδακτορικών Σπουδών. 

Άρθρο 11. 

Διαδικασία Δημόσιας Υποστήριξης 

και Αξιολόγηση Διδακτορικής Διατριβής 

Μετά την ολοκλήρωση συγγραφής της διδακτορικής 
διατριβής ο/η υποψήφιος/α διδάκτορας καταθέτει αίτη¬ 
ση προς την Τριμελή Επιτροπή, δια της Γραμματείας του 
Τμήματος, για δημόσια υποστήριξη και αξιολόγηση της 
διδακτορικής του διατριβής. Η αίτηση συνοδεύεται από 
επτά (7) έντυπα ή σε ηλεκτρονική μορφή αντίγραφα της 
διδακτορικής διατριβής. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση την οποία καταθέτει στη Συνέλευση του Τμή¬ 
ματος μαζί με την αίτηση του/της υποψηφίου/ας. Στην 
Εισηγητική Έκθεση καταγράφεται η ολοκλήρωση της 
εκπόνησης της διδακτορικής διατριβής και προτείνεται ο 
ορισμός Επταμελούς Εξεταστικής Επιτροπής για τον/την 
υποψήφιο/α διδάκτορα. Εάν η Τριμελής Συμβουλευτική 
Επιτροπή δεν εγκρίνει την αίτηση του/της υποψηφίου/ 
ας διδάκτορα, του/της δίνει αναλυτικά επιστημονικές 
παρατηρήσεις - βελτιώσεις καθώς και χρονοδιάγραμμα 
υλοποίησης αυτών, εντός του ανώτατου χρονικού ορίου 
εκπόνησης της διδακτορικής διατριβής. Στην εισηγητι¬ 
κή έκθεση της Τριμελούς Συμβουλευτικής Επιτροπής 
ενσωματώνονται η βεβαίωση ολοκλήρωσης των υπο¬ 
χρεώσεων παρακολούθησης μαθημάτων, η βεβαίωση 
ολοκλήρωσης της πρακτικής άσκησης, η βεβαίωση ολο- 
κλήρωσηςτης κλινικής εκπαίδευσης εφόσον αυτά είχαν 
ζητηθεί από τη Συνέλευση του Τμήματος καθώς και η 
βεβαίωση συμμετοχής σε εκπαιδευτικές, ερευνητικές, 
διδακτικές δραστηριότητες του Τμήματος, εφόσον αυτές 
είχαν ανατεθεί στον/στην υποψήφιο/α διδάκτορα. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα στην οποία μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 εδ. β'του ν. 4485/2017 και έχουν την ίδια ή συναφή 
ειδικότητα με τον επιστημονικό πεδίο της Διδακτορικής 
Διατριβής. Η Τριμελής Συμβουλευτική Επιτροπή έχει δι¬ 
καίωμα πρότασης των μελών της Επταμελούς Εξεταστι¬ 
κής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 


σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Αντίγραφα της διδακτορικής διατριβής αποστέλλονται 
από τη Γραμματεία του Τμήματος σε όλα τα μέλη της 
Επταμελούς Εξεταστικής Επιτροπής η οποία, αφού με¬ 
λετήσει το κείμενο της διδακτορικής διατριβής, ορίζει με 
απόφασή τηςτην ημερομηνία,την ώρα καιτον τόπο της 
δημόσιας παρουσίασης και εξέτασης του/της υποψήφι¬ 
ου/ας διδάκτορα και σε κάθε περίπτωση σε εύλογο χρό¬ 
νο από τον ορισμό της. Η απόφαση αυτή κοινοποιείται 
στον/στην υποψήφιο/α διδάκτορα και στη Γραμματεία 
του Τμήματος πέντε (5) τουλάχιστον ημέρες πριν την 
ημερομηνία της δημόσιας παρουσίασης. 

Η παρουσίαση της διατριβής γίνεται δημόσια ενώ¬ 
πιον της Επταμελούς Εξεταστικής Επιτροπής και στην 
ημερομηνία που ορίστηκε κατά τα αναφερόμενα παρα¬ 
πάνω. Στη διαδικασία εξέτασης προεδρεύει μέλος της 
Επταμελούς Εξεταστικής Επιτροπής μετά από απόφαση 
των μελών της. Η διαδικασία της δημόσιας υποστήριξης 
προϋποθέτει τη φυσική παρουσία τουλάχιστον των τεσ¬ 
σάρων (4) μελών της Επταμελούς Εξεταστικής Επιτρο¬ 
πής, ενώ τα λοιπά μέλη μπορούν να συμμετέχουν και 
μέσω τηλεδιάσκεψης. Η εξέταση περιλαμβάνει: (α) την 
παρουσίαση της διατριβής από τον/την υποψήφιο και 
(β) ερωτήσεις από την Επταμελή Εξεταστική Επιτροπή. 
Μετά την ολοκλήρωση της παρουσίασης της διατριβής, 
που δεν πρέπει να διαρκέσει περισσότερο από τριάντα 
λεπτά ούτε λιγότερο από δεκαπέντε, ο/η υποψήφιος/α 
απαντά σε σχετικές ερωτήσεις της Επταμελούς Εξετα¬ 
στικής Επιτροπής. Η όλη διαδικασία δεν επιτρέπεται 
να υπερβαίνει τις δύο ώρες. Με τη σύμφωνη γνώμη 
της Επταμελούς Εξεταστικής Επιτροπής είναι δυνατό 
να υποβληθούν διευκρινιστικές ερωτήσεις και από το 
ακροατήριο. Στη συνέχεια, αποχωρεί το ακροατήριο και 
ο/η υποψήφιος/α και ακολουθεί η διαδικασία αξιολόγη¬ 
σης της παρουσίασης και η τελική κρίση της διατριβής 
από την Επταμελή Εξεταστική Επιτροπή. Η Επταμελής 
Εξεταστική Επιτροπή συσκέπτεται και κρίνει τη διατριβή 
ως προς την ποιότητα, την πληρότητα, την πρωτότυπη 
σκέψη, τη συμβολή της στην επιστήμη καθώς και την 
επάρκεια του υποψηφίου στο γνωστικό αντικείμενο της 
διατριβής και με βάση αυτά τα κριτήρια διατυπώνει την 
τελική της κρίση και τη βαθμολογεί. 

Μετά την απόφαση της Επταμελούς Εξεταστικής Επι¬ 
τροπής συντάσσεται Πρακτικό για τη διαδικασία, το 
αποτέλεσμα της κρίσης της διατριβής και τη βαθμολό¬ 
γηση υπογραφόμενο από όλα τα μέλη της Επταμελούς 
Εξεταστικής Επιτροπής. Η Διδακτορική Διατριβή εγκρί- 
νεται με πλειοψηφία τουλάχιστον πέντε (5) μελών της 
Επταμελούς Εξεταστικής Επιτροπής. Κατά την ίδια ή την 
επόμενη ημέρα ο Πρόεδρος της Επταμελούς Εξεταστι¬ 
κής Επιτροπής διαβιβάζει το Πρακτικό, δια της Γραμμα¬ 
τείας, στη Συνέλευση του Τμήματος. 

Η Επταμελής Εξεταστική Επιτροπή είναι δυνατό να 
ζητήσει διευκρινιστικές, γλωσσικές ή τυπογραφικές δι¬ 
ορθώσεις στο κείμενο της διδακτορικής διατριβής που 
δεν αίρουν την ουσία της. Την ευθύνη για την πιστοποί¬ 
ηση της επιτυχούς ανταπόκρισης στις επισημάνσεις των 
μελών της Επταμελούς Εξεταστικής Επιτροπής έχει ο ο/η 
επιβλέπων/ουσα καθηγητής/τρια. Η έγκριση της διατρι- 

βής γίνεται μόνον εφόσον κατατεθεί το νέο κείμενο και 
η βεβαίωση του/της επιβλέποντα/ουσας για την επιτυχή 
αναθεώρηση του κειμένου. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Αίαν Καλώς 

- Καλώς 

με απόλυτη πλειοψηφία των παρόντων μελών. 

Σε περίπτωση ισοψηφίας η ψηφοφορία επαναλαμβά¬ 
νεται. Εάν και κατά την επαναληπτική ψηφοφορία υπάρ¬ 
ξει ισοψηφία, υπερισχύει η ψήφοςτου/της Προέδρου της 
Επταμελούς Εξεταστικής Επιτροπής. 

Άρθρο 12. 

Αναγόρευση και Καθομολόγηση Διδακτόρων 

Μετά την επιτυχή έγκριση της διδακτορικής διατριβής, 
ο/η υποψήφιος/α έχει την υποχρέωση να καταθέσει στη 
Γραμματεία του Τμήματος: 

Α. Αίτηση για αναγόρευση/καθομολόγηση του/της 
υποψήφιου/ας διδάκτορα 

Β. Δελτίο ΑκαδημαϊκήςΤαυτότητας 

Γ. Βεβαίωση παράδοσης αντιγράφου της διδακτορικής 
διατριβής στην Κεντρική Βιβλιοθήκη του Α.Π.Θ. 

Δ. Βεβαίωση της Βιβλιοθήκης τουΤμήματος για τη μη 
ύπαρξη εκκρεμοτήτων δανεισμού. 

Η εκτύπωση, βιβλιοδεσία και κατάθεση αντιτύπων 
πραγματοποιείται με ευθύνη του/της υποψήφιου/ας 
διδάκτορα ο/η οποίος/α υποβάλλει τέσσερα (4) αντί¬ 
τυπα της διδακτορικής διατριβής του/της στην τελική 
τους μορφή, μετά από τυχόν τελικές διορθώσεις, ως εξής: 

1. Στην Κεντρική Βιβλιοθήκη του Α.Π.Θ. 

Α. Ένα (1) έντυπο (Γΐ3ΐ·ς|ςοργ), και ένα (1) ψηφιακό 
(άίρίΐΒΐ) αντίγραφο της διατριβής στην Κεντρική Βιβλι¬ 
οθήκη του Α.Π.Θ. 

Β. Ένα (1) έγγραφο παράδοσης διδακτορικής διατρι¬ 
βής, συμπληρωμένο από τον υποψήφιο διδάκτορα και 
υπογεγραμμένο από τη Γραμματεία τουΤμήματος. 

2. Στο Εθνικό Κέντρο Τεκμηρίωσης 

Α.Ένα (1) έντυπο (ΗθίτΙςοργ), αντίγραφο της διατριβής 
στο Εθνικό Κέντρο Τεκμηρίωσης δια της Γραμματείας 
τουΤμήματος. 

Β. Καταχώρηση των απαιτούμενων στοιχείων της δι¬ 
δακτορικής διατριβής στο Εθνικό Αρχείο Διδακτορικών 
Διατριβών του Εθνικού Κέντρου Τεκμηρίωσης (Γιΐΐρε:// 
νννννν.άίά3ΐ<ΐθΓίΙ<3.9Γ/θ3άά/) στην Ελληνική και Αγγλική 
Γλώσσα και επισύναψη ενός ηλεκτρονικού (άίρίΐΒΐ) αρ¬ 
χείου του πλήρες κειμένου της διατριβής στην τελική 
της μορφή (μετά τις επισημάνσεις της Επταμελούς Εξε¬ 
ταστικής Επιτροπής). 

Η Γραμματεία, πριν την καθομολόγηση, ελέγχει την 
κατάθεση της διδακτορικής διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (Γιΐΐρ5://ρΓιάιτΐ5.θΙ<ί:.9Γ/ρΓιάιτΐ5). 

3. Στη Βιβλιοθήκη τουΤμήματος Ψυχολογίας 

Ένα (1) έντυπο (ΓΐΒίχΙςοργ), αντίγραφο της διατριβής 
στη Βιβλιοθήκη τουΤμήματος. 


4. Στον/στην Επιβλέποντα/πουσα της Διδακτορικής 
Διατριβής 

Ένα (1) έντυπο (ΓΐΒίτΙεοργ), αντίγραφο της διατριβής. 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της ίδιου/ας. Ο/Η Πρόεδρος 
του Τμήματος θέτει υπόψη του Σώματος το Πρακτικό, 
που πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδακτο¬ 
ρικής Διατριβής και ακολουθεί η αναγόρευση και κα¬ 
θομολόγηση του/της υποψηφίου/ας σε Διδάκτορα του 
Τμήματος. Στη Συνεδρίαση παρίσταται ο/η Πρύτανης/ 
νις ή ο/η Αντιπρύτανης/νις, ενώ μπορεί να παρίσταται 
και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών αποφάσεων 
της Συγκλήτου Α.Π.Θ. 1 . 

Για όσους δεν επιθυμούν να δώσουν όρκο θρησκευ¬ 
τικού τύπου, μπορούν να δώσουν διαβεβαίωση με επί¬ 
κληση της τιμής και της συνείδησής τους. 

Η τελετή αναγόρευσης υποψηφίων διδακτόρων διε- 
νεργείταιτρεις(3) φορές ανά ακαδημαϊκό έτος κατ'αντι¬ 
στοιχία με τις τελετές ορκωμοσίας των προπτυχιακών 
φοιτητών τουΤμήματος (Νοέμβριο, Μάρτιο και Ιούλιο). 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
τουΤμήματος, μπορεί να αιτηθεί χορήγηση Βεβαίωσης 
Επιτυχούς Περάτωσης Σπουδών. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του Α.Π.Θ.. 

Άρθρο 13. 

Αόγοι Διαγραφής 

Η Τριμελής Συμβουλευτική Επιτροπή μπορεί, ομο- 
φώνως και τεκμηριωμένα, να προτείνει τη διαγραφή 
υποψηφίων διδακτόρων στη Συνέλευση τουΤμήματος. 

Η σχετική απόφαση κοινοποιείται στον/στην ενδια¬ 
φερόμενο/η και στη Συνέλευση τουΤμήματος η οποία, 
σε συνεδρίασή της στην οποία καλείται να παραστεί και 
να λάβει το λόγο ο/η ενδιαφερόμενος/η υποψήφιος/α 
διδάκτορας, λαμβάνει την τελική απόφαση όπου τεκ¬ 
μηριώνονται οι λόγοι της διαγραφής. Λόγοι διαγραφής 
ενός/μίας υποψηφίου/ας διδάκτορα από το Πρόγραμμα 
Διδακτορικών Σπουδών αποτελούν: 

- Λογοκλοπή. Ο/Η υποψήφιος/α διδάκτορας υποχρε- 
ούται να αναφέρει στο έργο τους εάν χρησιμοποίησε τις 
απόψεις τρίτων. Η λογοκλοπή δηλαδή η αντιγραφή ερ¬ 
γασίας κάποιου/ας άλλου/ης, η χρησιμοποίηση εργασίας 
άλλου/ης -δημοσιευμένης ή μη, η παράθεση οποιοσ¬ 
δήποτε υλικού τεκμηρίωσης, ακόμη και από μελέτες 
του/της ιδίου/ας του/της υποψηφίου/ας, χωρίς σχετική 

1 Απόφαση της Συγκλήτου (συνεδρίαση με αριθμό 2913/ 
23.7.2015, έγγραφο με αριθμό 5288/4.11.2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 

αναφορά μπορεί να στοιχειοθετήσει επαρκή λόγο για 
διαγραφή. 

- Η απουσία επιστημονικής προόδου η οποία διαπι¬ 
στώνεται από τα υπομνήματα που υποβάλλονται ετη- 
σίως και τεκμηριώνεται από τις αξιολογήσεις της συμ¬ 
βουλευτικής επιτροπής, όπως αυτές εμπεριέχονται στις 
ετήσιες εκθέσεις προόδου που υποβάλλει (άρθρο 10 
παρόντος Κανονισμού), μπορούν να στοιχειοθετήσουν 
επαρκή λόγο διαγραφής του/της υποψήφιου/ας διδά¬ 
κτορα. 

- Η μη ανταπόκριση στις υποχρεώσεις που έχουν ανα¬ 
τεθεί από τη Συνέλευση του Τμήματος και η ανάρμοστη 
ακαδημαϊκή συμπεριφορά μπορούν να στοιχειοθετή¬ 
σουν επαρκή λόγο διαγραφής του/της υποψήφιου/ας 
διδάκτορα. 

- Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14. 

Λογοκλοπή / Παράλειψη αναφοράς 
σε χρησιμοποιηθείσα βιβλιογραφία 

Καταθέτοντας οποιαδήποτε διδακτορική διατριβή, ο/η 
υποψήφιος/α διδάκτορας υποχρεούται να αναφέρει αν 
χρησιμοποίησε μερικώς ή πλήρωςτο έργο ή τις απόψεις 
άλλων. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
άλλου/ης, καθώς και η χρησιμοποίηση εργασίας άλλου/ 
ης δημοσιευμένης ή μη- χωρίςτη δέουσα αναφορά. Επί¬ 
σης η παράθεση οποιοσδήποτε υλικού τεκμηρίωσης, 
ακόμη και από μελέτες που συμμετέχει ο/η υποψήφιος/ 
ας, χωρίς σχετική αναφορά στοιχειοθετούν λογοκλοπή. 
Ειδικότερες περιπτώσεις που στοιχειοθετούν λογοκλοπή 


είναι στην αρμοδιότητα της Επιτροπής Δεοντολογίας 
του Ιδρύματος. Κάθε περίπτωση λογοκλοπής μπορεί να 
στοιχειοθετήσει απόφαση της Συνέλευσης του Τμήματος 
για διαγραφή του/της υποψήφιου/ας διδάκτορα. 

Οποιοδήποτε παράπτωμα ή παράβαση της ακαδημα¬ 
ϊκής δεοντολογίας παραπέμπεται στη Συνέλευση του 
Τμήματος και μπορεί να στοιχειοθετήσει διαγραφή του 
/της υποψήφιου/ας. Ως παραβάσεις θεωρούνται και τα 
παραπτώματα της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από τον/την υποψήφιο/α διδάκτορα κατά τη συγγραφή 
εργασιών προς δημοσίευση και ότι άλλο προβλέπεται 
στο π.δ. 160/2008, άρθρο 23 και σε κάθε κείμενη νο¬ 
μοθεσία. 

Άρθρο 15. 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δια¬ 
τάξεις του ν. 4485/2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής σύμφωνα με το άρθρο 4 του παρόντος κανονι¬ 
σμού, υποχρεούνται στην ολοκλήρωσή της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Μάίου 2018. 

Ο Πρύτανης κ.α.α. 

Ο Αντιπρύτανης Έρευνας και Συντονισμού 

ΘΕΟΔΩΡΟΣ ΛΑΟ Π ΟΥΔΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























